WICE ไตรมาส 1 รายได้ทะลัก หนุนกำไรโตกว่า 1 เท่าตัว แตะ 30.20 ลบ.
WICE ไตรมาส 1 รายได้ทะลัก หนุนกำไรโตกว่า 1 เท่าตัว มาที่ 30.27 ล้านบาท จากปีก่อน 11.62 ล้านบาท
WICE ไตรมาส 1 รายได้ทะลัก หนุนกำไรโตกว่า 1 เท่าตัว มาที่ 30.27 ล้านบาท จากปีก่อน 11.62 ล้านบาท
14 พ.ค. 2563

บริษัท ไวส์ โลจิสติกส์ จำกัด (มหาชน) หรือ WICE รายงานผลการดำเนินงานประจำไตรมาส 1/63 สิ้นสุด วันที่ 31 มี.ค.2563 ดังนี้

โดยปัจจัยที่ส่งผลให้บริษัทมีกำไรเพิ่มขึ้น เนื่องจากรายได้จากการให้บริการของบริษัทในไตรมาส 1/63 เท่ากับ 646.34 ล้านบาท เพิ่มขึ้น 165.42 ล้านบาทคิดเป็นร้อยละ 34.40 จากไตรมาส 1/62 ที่มี 480.92 ล้านบาท เนื่องจากรายได้ที่เพิ่มขึ้นในกลุ่มลูกค้าอิเล็กทรอนิกส์ในส่วนงานการขนส่งสินค้าทางอากาศ และรายได้เพิ่มขึ้นจากส่วนงานขนส่งทางบกข้ามแดน
ทั้งนี้รายได้จากการจัดการขนส่งสินค้าทางอากาศ มีจำนวน 301.45 ล้านบาท เพิ่มขึ้น 138.72 ล้านบาท คิดเป็นร้อยละ 85.25 จากไตรมาส 1/62 ที่มี 162.73 ล้านบาท จากสถานการณ์โรคไวรัสโค โรน่าสายพันธุ์ใหม่ 2019 (COVID-19) หรือ โควิด-19 มีผลต่อการขยายตัวในอุตสาหกรรมอิเล็กทรอนิกส์สูงขึ้น จึงทำให้รายได้จากลูกค้าในกลุ่มอิเล็กทรอนิกส์ของบริษัทฯ เพิ่มขึ้นในส่วนงานขนส่งสินค้าทางอากาศ
ส่วนรายได้จากการบริการจัดการโลจิสติกส์ มีจำนวน 90.10 ล้านบาท เพิ่มขึ้น 3.16 ล้านบาท คิดเป็นร้อยละ 3.63 จากไตรมาส 1/62 ที่มี 86.94 ล้านบาท เนื่องจากมีงานโครงการในส่วนของ คลังสินค้าเพิ่มขึ้นมาในปีนี้  และรายได้จากการบริการจัดการขนส่งทางบกข้ามพรมแดน มีจำนวน  127.55 ล้านบาท เพิ่มขึ้น 71.44 ล้านบาท คิดเป็นร้อยละ 127.32 จากไตรมาส 1/62 ที่มี 56.11 ล้านบาท เป็นผลมาจากการรับรู้รายได้ของ บริษัท ยูโรเอเชีย โทเทิล โลจิสติกส์ จำกัด โดยมีงานบริการจัดการขนส่งทางบกข้ามพรมแดนเป็นรายได้หลัก ซึ่งในปีก่อน บริษัทฯ เริ่มดำเนินงานในระยะแรกรายได้จึงเข้ามายังไม่มากในปีนี้บริษัทฯ มีการจัดการกระบวนการทางการตลาดอย่างเต็ม รูปแบบจึงทำให้มีรายได้เพิ่มขึ้นจากปีก่อน